Trond Thorbjørnsen

Trond Thorbjørnsen (født 26. desember 1976) var den siste lederen for organisasjonen SOS Rasisme i Norge, frem til organisasjonen ble slått konkurs i 2013 som følge av to sivile dommer for medlemsjuks og store tilbakebetalingskrav. Thorbjørnsen ble i 2015 tiltalt for grovt bedrageri i forbindelse med medlemsjukset i SOS Rasisme.Eiliv Frich Flydal, «Åtte tiltalt for grovt bedrageri», Dagbladet, 4. september 2015 2. november 2016 ble han frikjent for 11 forhold og dømt for 6 forhold av Haugaland tingrett til en straff av fengsel i et år og seks måneder, hvorav et år og to måneder betinget med to års prøvetid.Flere dømt til fengsel i SOS Rasisme-saken, Dagbladet, 2. november 2016 Han har anket både skyldspørsmål og lovanvendelse.

Han ble valgt til leder i SOS Rasisme i mars 2004, etter å ha vært medlem av arbeidsutvalget fra 1997 og organisatorisk nestleder fra 2002 til 2004, og har også hatt verv som fylkesleder for Oslo og Akershus SOS Rasisme og redaksjonssjef for medlemsavisen AntirasisteN. Han trakk seg som leder i januar 2013.SOS-Rasisme slått konkurs av tidligere ansatt Dagbladet 4. mai 2013

Thorbjørnsen har i intervju med Dagens Næringsliv innrømmet å ha deltatt i registreringen av hjemmesiden til Tjen folket, men har selv hevdet å ikke være medlem i organisasjonen.

 Referanser 

Kategori:Nordmenn dømt for økonomisk kriminalitet
Kategori:Norske foreningspersoner
Kategori:Personer fra Asker kommune
Kategori:Fødsler i 1976